cyanic-selkie/wikianc huggingface dataset:
கோயம்புத்தூர் மருத்துவக் கல்லூரி மருத்துவமனை
நிருவாகம்
கோயம்புத்தூர் மாவட்ட ஆட்சியரின் நேரடி நிருவாகத்தின் கீழ் வரும் இம்மருத்துவமனையை மருத்துவமனையின் தலைவர் (Dean) நிருவகிக்கிறார். இவருக்குக் கீழ் ஒரு கண்காணிப்பாளரும், இருப்பிட மருத்துவ அலுவலரும் (Resident Medical Offier-RMO) பொறுப்பில் இருக்கின்றனர். தமிழ் நாடு மருத்துவப் பணிகள் கழகம் செயல் தலைமையகமாக இருக்கிறது.
அமைவிடம்
கோயம்புத்தூர் திருச்சி சாலையில் அமைந்துள்ள இம்மருத்துவமனைக்கு மிக அருகாமையில் தான் 'பாரத் ஸ்டேட் பாங்கு' சாலையில் கோயம்புத்தூர் சந்திப்பு தொடர் வண்டி நிலையம் அமைந்துள்ளது. அரசினர் கலைக் கல்லூரி, மாவட்ட ஆட்சியர் அலுவலகம், மாவட்டக் காவல் அலுவலகம் (DPO), கோயம்புத்தூர் தெற்கு வட்டாட்சியர் அலுவலகம், மாநகரக் காவல் அலுவலகம்(Coimbatore City Police Office), கோயம்புத்தூர் மாவட்ட அமர்வு நீதிமன்றம் ஆகியனவும் இம் மருத்துவமனைக்கு அருகில் அமைந்துள்ள முதன்மையான அரசு அலுவலகங்கம் ஆகும்.
துறைகள்
இம்மருத்துவமனையில் உள்ள சில முதன்மையான துறைகள்:
மும்பை பெருநகரப் பகுதி
மும்பை பெருநகரப் பகுதி என்பது மும்பை நகரத்தையும், அதைச் சுற்றியுள்ள ஊர்களையும் சேர்த்த பெருநகர் பகுதியைக் குறிக்கிறது. இது ஏழு மாநகராட்சிகளையும், 15 நகராட்சிகளையும் கொண்டது. இந்தப் பகுதியை மும்பை பெருநகர வளர்ச்சிக் குழுமம் நிர்வாகிக்கிறது. இந்தப் பகுதிக்குள் போக்குவரத்து, கட்டுமானம், வளர்ச்சி, வீட்டுவசதி உள்ளிட்ட வேலைகளை வளர்ச்சிக் குழுமம் மேற்கொள்ளும். இந்தப் பகுதி 4,355 சதுர கிலோமீட்டர் பரப்பளவைக் கொண்டது. இந்தப் பகுதியில் ஏறத்தாழ 2 கோடிக்கும் அதிகமான மக்கள் வாழ்கின்றனர். இந்தப் பகுதிக்கான ரயில் போக்குவரத்திற்கு மும்பை புறநகர் ரயில்வே உதவுகிறது.
கேத்தரின் சீட்டா-ஜோன்ஸ்
கேத்தரின் சீட்டா-ஜோன்ஸ் (Catherine Zeta-Jones; பிறப்பு: 25 செப்டம்பர் 1969) வெல்சிய நடிகை ஆவார். சுவான்சியில் பிறந்து வளர்ந்த இவர் சிறு வயதிலிருந்தே ஒரு நடிகையாக ஆசைப்பட்டார். குழந்தையாக இருந்தபோது, அன்னி மற்றும் பக்ஸி மலோன் ஆகிய இசைக்கலைஞர்களின் வெஸ்ட் எண்ட் தயாரிப்புகளில் இவர் நடித்தார். அவர் லண்டனின் கலை கல்விப் பள்ளிகளில் இசை நாடகப் பிரிவினைப் பயின்றார் மற்றும் 1987 ஆம் ஆண்டில் 42 ஸ்ட்ரீட் நிறுவனத்தின் தயாரிப்பில் ஒரு நாடகத்தில் முக்கியக் கதாப் பாத்திரத்தில் நடித்தார். அவரது திரை அறிமுகமானது தோல்வியுற்ற பிரெஞ்சு-இத்தாலிய திரைப்படமான 1001 நைட்ஸ் (1990) இல் வந்தது, மேலும் அவர் பிரிட்டிஷ் தொலைக்காட்சித் தொடரான தி டார்லிங் பட்ஸ் ஆஃப் மே (1991-1993) வெற்றி பெற்ற திரைப்படமாக அமைந்தது.
ஜீடா-ஜோன்ஸ் ஹாலிவுட்டில் திரைபப்டங்களில் நடிப்பதனை வழக்கமாகக் கொண்டார், இது தி மாஸ்க் ஆஃப் சோரோ (1998) மற்றும் ஹீஸ்ட் திரைப்படமான என்ட்ராப்மென்ட் (1999) போன்ற அதிரடி திரைப்படங்களில் நடித்தார். டிராஃபிக் (2000) இல் பழிவாங்கும் கர்ப்பிணிப் பெண்ணாகவும், சிகாகோ (2002) இசை நிகழ்ச்சியில் ஒரு கொலைகார பாடகியாகவும் நடித்ததற்காக அவர் பாராட்டுக்களைப் பெற்றார்; மேலும் சிகாகோ திரைப்படத்தில் நடித்ததற்காக அவர் சிறந்த துணை நடிகைக்கான அகாடமி மற்றும் பாஃப்டா விருதுகளை வென்றார். மேலும் நகைச்சுவைத் திரைப்படங்களான இன்டாளரபிள் குரூயல்ட்டி (2003), ஓசியன்ஸ் டுவள்வ் (2004), தி டெர்மினல் (2004) மற்றும் காதல் நகைச்சுவை நோ ரிசர்வேஷன்ஸ் (2007) உள்ளிட்ட திரைப்படங்களிலும் அவர் நடித்தார்.
ஜீடா-ஜோன்ஸ் அகாடமி விருது, பிரிட்டிஷ் அகாடமி திரைப்பட விருது மற்றும் டோனி விருது உட்பட பல பாராட்டுக்களைப் பெற்றுள்ளார். மேலும் 2010 ஆம் ஆண்டில், திரைப்படங்களில் நடித்தற்காக மற்றும் அவரது மனிதாபிமான முயற்சிகளுக்காக பிரித்தானியப் பேரரசின் ஆணைக்குழுவின் தளபதியாக (சிபிஇ) நியமிக்கப்பட்டார். மனச்சோர்வு மற்றும் இருமுனை II கோளாறுக்கான அவரது போராட்டம் ஊடகங்களால் நன்கு ஆவணப்படுத்தப்பட்டுள்ளது. அவர் அமெரிக்க நடிகர் மைக்கேல் டக்ளஸை மணந்தார், இந்தத் தம்பதியினருக்கு இரண்டு குழந்தைகள் உள்ளனர்.
ஆரம்பகால வாழ்க்கை மற்றும் ஆரம்ப கட்ட வாழ்க்கை
thumb|left|1999 இல் 52 வது கேன்ஸ் திரைப்பட விழாவில் என்ட்ராப்மென்ட்டின் முதல் காட்சியில் ஜீட்டா-ஜோன்ஸ் தெற்கு வேல்சில் உள்ள ஸ்வான்சியாவில், ஐரிஷ் உடைத்தயாரிப்பாளரான பட்ரிஷியா ,வெல்ஷ் நாட்டு இனிப்புத் தொழிற்சாலை உரிமையாளர் டேவிட் "டாய்" ஜோன்ஸ் (பி. 1946),  ஆகிய தம்பதியனருக்கு செப்டம்பர் 25, 1969 இல் மகளாகப் பிறந்தார். இவரின் தாய்வழி பாட்டியின் பெயரான, கேதரின் ஃபேர் என்பதையும், தந்தைவழிப் பாட்டியான ஜீடா ஜோன்ஸ் (1917 – 14 ஆகஸ்ட் 2008) என்பதையும் சேர்த்துதான் இவருக்கு பெயர் சூட்டப்பட்டது.
1990-1996: திரை அறிமுகம் மற்றும் தொழில் போராட்டங்கள்
1990 ஆம் ஆண்டில், ஜீடா-ஜோன்ஸ் இயக்குனர் பிலிப் டி ப்ரோகாவின் 1001 நைட்ஸ் திரைப்படத்தில் அறிமுகமானார். இது பாரசீக கட்டுக்கதையான ஆயிரத்தொரு இரவுகளின் தழுவலாகும். இந்த படம் வணிக ரீதியில் நல்ல வரவேற்பைப் பெறவில்லை, மேலும் தி டெய்லி டெலிகிராப்பில் டி ப்ரோகாவின் கூற்றுப்படி, இந்த படம் "அதன் சுவாரஸ்யமான நிர்வாண காட்சிகளுக்காக சிறப்பாக நினைவுகூரப்படுகிறது". 1991 முதல் 1993 வரை பிரிட்டிஷ் கால நகைச்சுவை-நாடக தொலைக்காட்சி தொடரான தி டார்லிங் பட்ஸ் ஆஃப் மே நிகழ்ச்சியில் டேவிட் ஜேசன் மற்றும் பாம் பெர்ரிஸுக்கு ஜோடியாக அவர் நடித்தபோது பரவலான கவனத்தினைப் பெற்றார்.அந்தக் குடும்பத்தின் மூத்த மகள் கதாப்பத்திரத்தில் இவர் நடித்தார். அந்தத் தொடர் அந்த நேரத்தில் நாட்டில் அதிக மதிப்பீடு செய்யப்பட்ட தொலைக்காட்சி நிகழ்ச்சியாக இருந்தது, மேலும் ஜீட்டா-ஜோன்ஸ் அந்த நாடகத்தில் நடித்தத மூலம் மக்களிடம் பரவலான அங்கீகாரத்தைப் பெற்றார்; அதனைப் பற்றி அவர் பின்வருமாறு கூறுகிறார் "உண்மையில், ஒரு மணிநேர தொலைக்காட்சி நிகழ்ச்சி என் வாழ்க்கை முற்றிலும் மாறியது. என்னால் எங்கும் செல்ல முடியவில்லை ".
1998-2000: ஹாலிவுட் திருப்புமுனை மற்றும் வெற்றி
ஸ்டீவன் ஸ்பீல்பெர்க் டைட்டானிக்கில் ஜீட்டா-ஜோன்ஸைக் கவனித்து, மார்ட்டின் காம்ப்பெல்லுக்கு பரிந்துரை செய்தார், அவர் ஸ்பீல்பெர்க்கின் தயாரிப்பு நிறுவனத்திற்காக தி மாஸ்க் ஆஃப் சோரோவை (1998) இயக்கிக் கொண்டிருந்தார். காம்ப்பெல் இசபெல்லா ஸ்கொருப்கோவிற்கு பதிலாக முன்னணி பெண் கதாப்பத்திரத்தில் நடித்தார். அந்தோனி ஹாப்கின்ஸ் மற்றும் அன்டோனியோ பண்டேராஸ் ஆகியோருடன் இணைந்து நடித்த இந்த படம், சோரோ (ஹாப்கின்ஸ்) என்ற மெக்சிகன் போர்வீரனின் கதையைப் பற்றியது. அவர் தனது மனைவியின் மரணத்திற்குப் பழிவாங்கவும், இழந்த மகள் எலெனாவை (ஜீட்டா-ஜோன்ஸ்) கண்டுபிடிப்பதாகவும் கதை அமைக்கப்பட்டிருக்கும். வறண்ட மெக்ஸிகன் பாலைவனத்தில் கனமான உடைகளை அணிந்து அதிரடி மற்றும் நடன காட்சிகளை படமாக்குவது ஜீடா-ஜோன்ஸுக்கு ஒரு சவாலாக இருந்தது, ஆனால் அந்த அனுபவத்தை "துன்பத்திற்குரியது" என்று அவர் கூறினார். சோரோவின் மாஸ்க் விமர்சகர்களால் பாராட்டினைப் பெற்றது மற்றும் உலகளவில் 250 மில்லியன் அமெரிக்க டாலர்களை ஈட்டியது. இந்த காதாப்பாத்திரம் அவருக்கு ஒரு திருப்புமுனையாக அமைந்தது.மேலும், சிறந்த திருப்புமுனை செயல்திறனுக்கான எம்டிவி மூவி விருதுக்கு அவர் பரிந்துரைக்கப்பட்டார்.
2012 - தற்போது வரை: திரைப்படம் மற்றும் தொலைக்காட்சிக்குத் திரும்பிய பின்
இடது|thumb| 2012 டிரிபெகா திரைப்பட விழாவிற்கான வேனிட்டி ஃபேர் விருந்தில் கணவர் மைக்கேல் டக்ளஸுடன் ஜீடா-ஜோன்ஸ் நடிப்பிலிருந்து மூன்று வருட ஓய்வினைத் தொடர்ந்து, ஜீடா-ஜோன்ஸ் ப்ரூஸ் வில்லிஸ் மற்றும் ரெபேக்கா ஹால் ஆகியோருடன் இணைந்து நடித்த லே தி ஃபேவரிட் (2012) திரைப்படத்தில் மீண்டும் திரைப்படத்தில் நடித்தார். இதில் அவர் ஒரு சூதாட்டக்காரரின் (வில்லிஸ்) பொறாமை கொண்ட மனைவியாக நடித்தார். படத்திற்கான விமர்சனங்கள் எதிர்மறையாக வந்தன. டாம் குரூஸ் மற்றும் பிரையன் க்ரான்ஸ்டன் இணைந்து நடித்த குழும இசை நகைச்சுவை ராக் ஆஃப் ஏஜஸில், ஜீட்டா-ஜோன்ஸ் ஒரு மேயரின் மத ரீதியாக பழமைவாத மனைவியாகத் தோன்றினார். படம் கலவையான விமர்சனங்களைப் பெற்றது மற்றும் வணிக ரீதியாக தோல்வியடைந்தது. 2012 ஆம் ஆண்டின் இறுதியில், ஜெரார்ட் பட்லருடன் இணைந்து நடித்த காதல் நகைச்சுவை ப்ளேயிங் ஃபார் கீப்ஸ் வெளியானது. இது இந்த ஆண்டின் மூன்றாவது வணிக ரீதியிலான தோல்விப் படமாக அமைந்தது.
தனிப்பட்ட வாழ்க்கை
தொலைக்காட்சித் தொடரான தி டார்லிங் பட்ஸ் ஆஃப் மே (1991 – 93) வெற்றியானது ஜீட்டா-ஜோன்ஸை பிரிட்டனில் பிரபலமாக்கியது, மேலும் அவரது தனிப்பட்ட வாழ்க்கை பின்னர் ஊடகங்களால் வெளியிடப்பட்டது. 1990 களின் முற்பகுதியில் தொலைக்காட்சி ஆளுமை ஜான் லெஸ்லி, பாடகர் டேவிட் எசெக்ஸ் மற்றும் பாப் நட்சத்திரம் மிக் ஹக்னால் ஆகியோருடனான அவரது உறவுகள் பிரித்தானியப் பத்திரிகைகளால் பரவலாக அறிவிக்கப்பட்டன. 1990 களின் நடுப்பகுதியில், அவர் ஸ்காட்டிஷ் நடிகர் அங்கஸ் மக்ஃபேடியனுடன் நிச்சயதார்த்தம் செய்தார். 1995 இல் டெய்லி மிரருக்கு அளித்த பேட்டியில், அவர் தனது வாழ்க்கை முறையை விவரித்தார்: "நான் குடிக்கிறேன், சத்தியமாக சொல்கிறேன், எனக்கு செக்ஸ் பிடிக்கும்".
கௌரவங்கள்
சிகாகோவில் (2002) நடித்ததற்காக, ஜீடா-ஜோன்ஸ் அகாடமி விருது, திரை நடிகர்கள் கில்ட் விருது மற்றும் சிறந்த துணை நடிகைக்கான பாஃப்டா விருது வழங்கப்பட்டது. டிராபிக் திரைப்படத்தில் நடித்தற்காக அவர் இரண்டு கோல்டன் குளோப் விருது பரிந்துரைகளைப் பெற்றுள்ளார்:  சிறந்த துணை நடிகை (2000) மற்றும் நகைச்சுவை அல்லது மியூசிகல் விருதினை சிகாகோவில் நடித்தற்காகப் பெற்றார். (2002).
வெளி இணைப்புகள்
பகுப்பு:1969 பிறப்புகள் பகுப்பு:வாழும் நபர்கள் பகுப்பு:சிறந்த துணை நடிகைக்கான அகாதமி விருதை வென்றவர்கள் பகுப்பு:பிரித்தானிய திரைப்பட நடிகைகள்
லேலண்டு எண்
எண்கோட்பாட்டு இயலில், லேலண்டு எண் (Leyland number ) என்பது xy + yx என்னும் வடிவில் எழுதத்தக்க முழு எண். x, y ஆகிய இரண்டும் 1 என்னும் எண்ணைக் காட்டிலும் பெரியதாக இருத்தல் வேண்டும். பால் லேலண்டு என்பவர் கண்டுபிடித்த எண் வகை என்பதால் லேலண்டு எண் என்று பெயர் பெற்றது. முதல் சில லேலண்டு எண்களாவன:
x, y ஆகிய இரண்டும் 1 என்னும் எண்ணைக் காட்டிலும் பெரியதாக இருத்தல் வேண்டும் என்னும் விதி இன்றியமையாதது, இல்லாவிடில் ஒவ்வொரு நேர்ம (பாசிடிவ்) எண்ணும் லேலண்டு எண்ணாகிவிடும்: x1 + 1x. மேலும் கூட்டல் என்பது முறைமாற்றக்கூடியது (commutative) என்பதால், இரண்டுமுறை ஒரே எண்ணைப் பெறாமலிருக்க x ≥ y என்னும் விதியையும் சேர்த்துக்கொள்ளல் வேண்டும்.எனவே 1 < y ≤ x என்று கொள்வது பொருந்தும்.
முதல் சில பகா எண் அல்லது பகாத்தனி எண்களாக உள்ள லேலண்டு எண்கள்:
ஜூன் 2008 வரையிலுமான காலப்பகுதியில் கண்டுபிடிக்கப்பட்ட மிகப்பெரிய பகா எண்ணாக உள்ள லேலண்டு எண், 26384405 + 44052638 ஆகும். இது 15071 இலக்கங்கள் கொண்ட பெரிய எண்.
மேற்கோள்களும் அடிக்குறிப்புகளும்
பகுப்பு:கணிதம் பகுப்பு:முழுஎண் தொடர்வரிசைகள்
கேண்டரின் கோணல்கோடு நிறுவல்முறை
கேண்டரின் கோணல்கோடு நிறுவல்முறை அல்லது கேண்டரின் கோணல்கோடு வாதம் (Cantor's diagonal argument) என்பது கியார்கு கேன்ட்டர் என்ற கணித அறிஞர் மெய்யெண்கள் (real numbers) எண்ணவியலா முடிவிலிகள் (uncountably infinite) என்று நிறுவுதற் பொருட்டு கையாண்ட நிறுவல் முறையைக் குறிக்கும். இந்த கணித உண்மைக்கு அவர் ஏற்கனவே வேறு ஒரு முறையில் நிறுவல் வழங்கியிருந்தார் என்பது குறிப்பிடத்தக்கது. இருப்பினும், இதே முறையைக் கொண்டு பல முடிவிலி கணங்களின் (sets) எண்ணவியலா தன்மையை நிறுவ முடிந்தது. இதன் விளைவாக இவ்வாறான அனைத்து நிறுவல்களுக்கும் "கோணல்கோடு சார்பின் மாறி" என்பது பொதுப் பெயராயிற்று.
மெய்யெண்கள் தொடர்பான நிறுவல்
கேண்ட்டரின் சொந்த நிறுவல் [0,1] என்ற மெய்யெண் இடைவெளி எண்ணவியலா முடிவிலி என்பது தான்.
முரண்பாடு வகை நிறுவல் (proof by contradiction) பின்வருமாறு:
மேலே நிறுவப்பட்ட முடிவின் நேரடி கிளைத்தேற்றம் (corollary) அல்லது துணை முடிவு மெய்யெண்கள் எண்ணவியலா முடிவிலிகள் என்பதாகும். ஏனெனில், மெய்யெண்களைக் கொண்ட கணத்தின் ஒரு சிறு உட்கணம் [0,1] என்ற இடைவெளி; இருந்தும் இந்த இடைவெளியே எண்ணவியலா முடிவிலி என்று நிறுவப்பட்டுள்ளது. தவிர, மெய்யெண்களின் கணத்திற்கும் [0,1] இடைவெளிக்கும் ஒரு இருவழிக்கோப்பு உறவு ஒன்றை ஏற்படுத்த முடியும். (0,1) என்ற திறந்த இடைவெளிக்கும் மெய்யெண் கணத்திற்கும் இடையே பின்வரும் உறவை ஏற்படுத்தலாம். defined by. இதன் மூலம், இந்த இடைவெளியும் மெய்யெண் கணமும் ஒரே எண்ணிக்கையிலான உறுப்புக்களைக் கொண்டுள்ளன என நிறுவலாம்.
இயல்பெண்களின் நிலை
இதே நிறுவல் முறையில் ஏன் இயல்பெண்களின் கணத்தையும் எண்ணவியலா முடிவிலி என்று நிறுவ முடியாது என்ற கேள்வி பொதுவாக எழுவது. அவ்வாறு ஏன் நிறுவ முடியாதென்றால், சுழி (பூஜ்யம்) அல்லாத இலக்கங்களைக் கொண்ட எந்த ஒரு பதின்பகுப்பு விரிதலும் இயல்பெண்ணாகாது. உண்மையில், இயல்பெண்களின் கணம் "எண்ணக்கூடிய" முடிவிலியாகும்.
வெளி இணைப்புகள்
பகுப்பு:பகுவியல் பகுப்பு:கணக் கோட்பாடு
ஆபிரிக்கான மொழி
ஆபிரிக்கான மொழி அல்லது ஆபிரிக்கான்ஸ் (Afrikaans) என்பது இந்தோ-ஐரோப்பிய மொழிக் குடும்பத்தைச் சேர்ந்தது. டச்சு மொழியில் இருந்து உருவானது. இது கீழ் பிராங்கோனிய ஜெர்மானிய மொழி வகையில் அடங்கும். தென்னாபிரிக்காவிலும் நமீபியாவிலும் இது பெரும்பான்மை மக்களினால் பேசப்படுகிறது. அதை விட பொட்சுவானா, அங்கோலா, சுவாசிலாந்து, சிம்பாப்வே, லெசத்தோ, சாம்பியா மற்றும் ஆர்ஜெண்டீனா ஆகிய நாடுகளில் சிறுபான்மையோர் இம்மொழியைப் பேசுகின்றனர். ஐக்கிய இராச்சியத்தில் கிட்டத்தட்ட 100,000 ஏற்றுமதி செய்யப்பட்ட தொழிலாளர்கள் இம்மொழியைப் பேசுகின்றனர். .
புவியியல் படி மூன்றில் ஒரு பங்கு மேற்கு தென்னாபிரிக்காவின் பெரும்பான்மையோர் மூன்றில் ஒரு பங்கினரின் ஆபிரிக்கான மொழியைப் பேசுகின்றனர். இதன் அண்டை நாடான நமீபியாவின் தெற்கில் இது முதல் மொழியாக உள்ளது.
ஆபிரிக்கான மொழி 17ம் நூற்றாண்டு டச்சு மொழியில் இருந்து "கேப் டச்சு" என்ற பெயரில் உருவானது. இம்மொழி "ஆபிரிக்க டச்சு" அல்லது "சமையலறை டச்சு" எனவும் அழைக்கப்பட்டது. 1925 ஆம் ஆண்டிலிருந்து இம்மொழி தென்னாபிரிக்காவில் அதிகாரபூர்வ மொழியாக ஆங்கிலம் மற்றும் டச்சு மொழிகளுடன் சமமான மொழியாக அறிவிக்கப்பட்டது. 1961 இல் இருந்து ஆங்கிலமும் ஆபிரிக்கான மொழிகள் மட்டுமே அதிகாரபூர்வமாக்கப்பட்டன. இந்தோ-ஐரோப்பிய மொழிகளில் ஆபிரிக்கான மொழி மட்டுமே ஆபிரிக்கக் கண்டத்தில் ஒரு வளர்ச்சியடைந்த மொழியாக மாறியது.
ஆபிரிக்கான மொழியின் வகைகள்
கிழக்கு கடல்முனை ஆபிரிக்கானசு(Oosgrensafrikaans)
கடல்முனை ஆபிரிக்கானசு மற்றும் (Kaapse Afrikaans)
ஆரஞ்சு ஆறு ஆபிரிக்கானசு(Oranjerivierafrikaans)
வெளி இணைப்புகள்
பகுப்பு:ஆப்பிரிக்க மொழிகள் பகுப்பு:தென்னாப்பிரிக்கா பகுப்பு:கீழ் பிராங்கோனிய மொழிகள்
ஈஸ்வரி பொறியியல் கல்லூரி
ஈஸ்வரி பொறியியல் கல்லூரி 1996ஆம் ஆண்டில் தொடங்கப்பட்டது.
அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. தொழில்நுட்ப கல்விக்கான அகில இந்திய கவுன்சில் (AICTE) யிருந்தும் சர்வதேச தரநிர்ணய அமைப்பு (ISO)  யிருந்தும்  இக்கல்லூரி அங்கீகாரம் பெற்றது.
இடம்
இக்கல்லூரி பாரதி தெரு, இராமபுரம், சென்னை மாவட்டத்தில் அமைந்துள்ளது
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
க/பெ ரணசிங்கம்
க/பெ ரணசிங்கம் (Ka Pae Ranasingam)) 2020 ஆம் ஆண்டு இந்திய தமிழ் மொழி அரசியல் நாடகப் படமாகும். இப்படத்தில் விஜய் சேதுபதி, ஐஸ்வர்யா ராஜேஷ் ஆகியோர் முக்கிய வேடங்களில் நடிக்கின்றனர். படம் திரையரங்கில் வெளியிட திட்டமிடப்பட்டிருந்தது, ஆனால் கோவிட்-19 பெருந்தொற்று காரணமாக காட்சிக்கு காசு தளத்தில் வெளியிடப்பட்டது.
தயாரிப்பு
இப்படம் ஐஸ்வர்யா ராஜேஷ் முக்கிய கதாபாத்திரத்தில் நடிப்பதாக தயாரிப்பு தொடங்கப்பட்டது, இது ஒரு குறுகு நீள் படிவ நிதித்திட்டமிடலில் தயாரிக்கப்பட உத்தேசிக்கப்பட்டது. இருப்பினும், விஜய் சேதுபதியை திரைப்படத்தில் சேர்த்ததன் மூலம், படத்தின் வீச்சு அதிகரித்தது. படத்தில் ஐஸ்வர்யா ராஜேசும், விஜய் சேதுபதியும் இணையராக நடிக்கின்றனர். இந்த படம் சூன் 2019 இல் தொடங்கப்பட்டது மற்றும் 2019 இன் பிற்பகுதியில் படப்பிடிப்பு முடிந்தது. சேதுபதியின் பாத்திரம் சுமார் நாற்பது நிமிடங்கள் இருக்கும் ஒரு பெண் கதாபாத்திரத்தை மையமாகக் கொண்ட திரைப்படம் ஆகும். இப்படத்தின் படப்பிடிப்பு சுமார் நாற்பத்தைந்து நாட்கள் இராமநாதபுரத்தில் நடந்தது.
ஒலிப்பதிவு
இத்திரைப்படத்தின் பாடல்கள் வைரமுத்துவால் எழுதப்பட்டு ஜிப்ரானால் இசையமைக்கப்பட்டுள்ளது.
வெளியீடு
க /பெ ரணசிங்கம் 2020 அக்டோபர் 2 ஆம் தேதி ஜீ ப்ளெக்சில் காலி பீலியுடன் ஒரு காட்சிக்கு ஒரு கட்டணம் என்ற அடிப்படையில் பார்வை தளத்தில் வெளியிடப்பட்டது. இப்படம் டிரைவ்-இன் திரையரங்குகளிலும் வெளியிடப்பட்டது.
வரவேற்பு
டைம்ஸ் ஆப் இந்தியா இந்த படத்திற்கு ஐந்து நட்சத்திரங்களில் மூன்று மதிப்பீட்டைக் கொடுத்தது, மேலும் "அரியநாச்சியின் நீதிக்கான தேடலானது நீண்ட மற்றும் சோர்வையளிக்கும் ஒன்றாகும் என்பதை நாங்கள் புரிந்து கொள்கிறோம், ஆனால் இயக்குனர் பி.விருமண்டி இதை விரைவாக விவரிக்க ஒரு வழியைக் கண்டுபிடித்திருக்க வேண்டும் என்று நாங்கள் விரும்புகிறோம்" என்று குறிப்பிட்டுள்ளது. இந்துஸ்தான் டைம்ஸ், "படம் முடிவையெட்டி அதன் கருத்தைக் கூறும் நேரத்தில், நீங்கள் அதன் நோக்கத்தை பாராட்ட விரும்பும் அளவுக்கு, அது முடிவடைந்து விட்டது என்று நீங்கள் மகிழ்ச்சியும் அடைவீர்கள். ஒரு முக்கியமான படம் எது என்பதில் குறைவான நீளம் முக்கியப் பங்காற்றுகிறது" என்று கூறியுள்ளது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2020 தமிழ்த் திரைப்படங்கள் பகுப்பு:விஜய் சேதுபதி நடித்த திரைப்படங்கள்
அசோலா
அசோலா  (Azolla) எனபடுப்பவை தண்ணீரில் மிதக்ககூடிய பெரணி வைகையைச் சேர்ந்த தாவரம். தமிழில் இதன் பெயர் மூக்குத்தி மற்றும் கம்மல் செடி என அழைக்கப்படுகிறது. இது கால்நடை மற்றும் கோழித்தீவனமாகவும் பயன்படுகிறது.
அமைப்பு
மிகச்சிறிய இலைகளையும், துல்லியமான வேர்களை கொண்டது.மேலும் இதன் தண்டு மற்றும் வேர்ப்பகுதி நீரில் மூழ்கி இருக்கும்.இந்த வகை தாவரம் அதிவேக வளர்ச்சி கொண்டவை.பெரணி தாவரமான அசோலாவின் வளர்ச்சிக்கு மிதமான வெப்பநிலையான 35-36 டிகிரி செல்சியஸ் வெப்பம் தேவைப்படுகிறது.
சத்துக்கள்
இதில் 25 முதல் 30 விழுக்காடு வரை புரதச்சத்து உள்ளன. கால்நடைகளுக்குத் தேவையான அமினோ அமிலங்கள் 7 முதல் 10 விழுக்காடு வரையும், தாது உப்புகள் 10 முதல் 15 விழுக்காடு வரையும் , வைட்டமின்கள் மற்றும் பீட்டாகரோடின் ஆகிய சத்துகள் இதில் உள்ளன. பீட்டாகரோடின் நிறமியானது வைட்டமின் ஏ உருவாவதற்கு மூலப்பொருளாக உள்ளது. இச்சத்து உள்ளமையால் கோழிகளுக்கு நோய் எதிர்ப்புச் சத்து அதிகரிக்கும்.
வெளி இணைப்புகள்
பகுப்பு:நீர்த் தாவரங்கள்
1559 இல் இந்தியா
1559 இந்தியாவில் நடந்த நிகழ்வுகள்.
அஸ்வினி (நடிகை)
அஸ்வினி என்பவர் இந்திய நடிகையாவார். இவர் தமிழ், தெலுங்கு, இந்தி திரைப்படங்களில் கதாநாயகியாக நடித்துள்ளார். 2012 செப்டம்பர் 23ல் இவர் சென்னை ராமச்சந்திரா மருத்துவமனையில் இறந்தார்.
இவருக்கு கார்த்திக் என்றொரு மகனுள்ளார். பாலகிருஷ்ணா என்ற நடிகரின் திரைப்படத்தில் குழந்தை நட்சத்திரமாக அறிமுகமானார். மகேந்திரன் இயக்கத்தில் வெளிவந்த சில திரைப்படங்களில் நாயகியாக நடித்துள்ளார்.
வெளி இணைப்புகள்
பகுப்பு:1970 பிறப்புகள் பகுப்பு:இந்தியத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:2012 இறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:சென்னை நடிகைகள் பகுப்பு:1967 பிறப்புகள்
ஈத்தர் ஏ. நட்சன்
thumb '''ஈத்தர் ஏ. நட்சன்' (Heather A. Knutson)'' ஓர் அமெரிக்க வானியற்பியலாளர் ஆவார். இவர் கலிபோர்னியா தொழில்நுட்ப நிறுவனத்தில் உதவிப் பேராசிரியராக புவியியல், கோள் அறிவியல் பிரிவில் உள்ளார். இவர் புறக்கோள்களின் உருவாக்கம், இயைபுக் கூறுகளில் ஆய்வு மேற்கொள்கிறார். இவர் தனது புறக்கோள் வளிமண்டலங்களின் ஆய்வுக்காக அமெரிக்க வானியல் கழகத்தின் வானியலுக்கான நியூட்டன் இலேசி பியர்சு பரிசை வென்றுள்ளார்.
மக்கள் அறிவியல் இவரை “ வளிமண்டலக் கள வெப்பநிலை, வானிலை, இயைபுக் கூறுகளைக் கண்டறியும் முதல் புறக்கோள் வானிலையியலாளர்” எனக் கூறுகிறது.
கல்வியியல் வாழ்க்கை
இவர் ஜான் ஆப்கின்சு பல்கலைக்கழகத்தில் இயற்பியல் இளவல் பட்டம் படிக்கும்போது, பகுதி நேரமாக விண்வெளித் தொலைநோக்கி அறிவியல் நிறுவனத்தில் அகப்பயிற்சியாளராக இருந்துள்ளார். இவர் 2004 இல் இயற்பியலில் இளம் அறிவியல் பட்டத்தைத் துறை, பல்கலைக்கழகத் தகைமையோடு பெற்றுள்ளார்.
வெளி இணைப்புகள்
பகுப்பு:அமெரிக்க வானியலாளர்கள் பகுப்பு:பெண் வானியலாளர்கள் பகுப்பு:பெண் வானியற்பியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:வாழும் நபர்கள் பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
கிரேக்கத் தேனீ
கிரேக்கத் தேனீ என்பது ஏபிசு மெலிபெரா செக்ரோபியா ஆகும். இது தெற்கு கிரேக்கத்தினை பூர்வீகமாகக் கொண்ட தேனீயின் துணையினமாகும். இது இத்தாலியத் தேனீயான ஏபிசு மெல்லிபெரா லிகுசுடிகாவை மிகவும் ஒத்திருக்கிறது. இதன் நடத்தை தீவிரமில்லாமல் மென்மையாக உள்ளதாலும் திரள்வதற்கான போக்கு இல்லாததாலும் இது தேனீ வளர்ப்பிற்கு விரும்பப்படுகிறது. கிரேக்கத் தேனீயானது கிரீஸ் நாட்டில் தோன்றியது. இங்குக் காலநிலை மத்திய தரைக்கடல் பகுதி காலநிலை நிலவுகின்றது. மேலும் காலநிலை குளிர்ச்சியாக இருக்கும் ஐரோப்பாவின் வடக்கில் வாழ முடியாது. இதன் காரணமாக இவை வணிகத் தேனீ வளர்ப்பவர்களால் உலகம் முழுவதும் வளர்ப்பினை மேற்கொள்ள இயலவில்லை. இவை முக்கியமாக தெற்கு கிரேக்கத்தில் மட்டுமே வளர்க்கப்படுகின்றன.
வாழ்க்கை சுழற்சி
கிரேக்கத் தேனீக்கள் பொதுவாக வசந்த காலத்தில் மிக விரைவாக வளர முனைகின்றன. இராணித் தேனீ மிகவும் சுறுசுறுப்பாகச் செழிப்பாக இருக்கும். இதன் விளைவாக வலுவான தேனீக்கள் கொண்ட கூட்டமைப்பினைக் கொண்டுள்ளது. இவை அதிக அளவில் தேனினை மத்திய தரைக்கடல் காலநிலையில் தயாரிக்கின்றன.
மேற்கோள்கள்
பகுப்பு:தேனீக்கள்
கணேசன் வெங்கடராமன்
கணேசன் வெங்கடராமன் இந்தியாவின் சுருங்கிய பொருள் இயற்பியலாளரும், எழுத்தாளரும், ஸ்ரீ சத்ய சாய் பல்கலைக்கழகத்தின் முன்னாள் துணைவேந்தரும் ஆவார். இந்திய தேசிய அறிவியல் கழகம், இந்திய அறிவியல் கழகம் ஆகியவற்றின் தேர்ந்தெடுக்கப்பட்ட சகாவும் ஆவார். வெங்கடராமன் ஜவகர்லால் நேரு சகா, பல்கலைக்கழக மானியக் குழுவின் சர் சிவி ராமன் பரிசு, இந்திய தேசிய அறிவியல் கழகத்தின் அறிவியல் பிரபலத்திற்கான இந்திரா காந்தி பரிசு ஆகியவற்றைப் பெற்றவர். இந்திய அரசு 1991ஆம் ஆண்டில் இவருக்கு நான்காவது உயரிய விருதான பத்மசிறீ விருதினை வழங்கியது.
சுயசரிதை
கணேசன் வெங்கடராமன் 6 அக்டோபர் 1932 இல், தென் இந்திய மாநிலமான தமிழ்நாட்டில் மதுரையில் பிறந்தார். முதுகலைப் பட்டத்திற்குப் பிறகு, இவர் கல்பாக்கம் பாபா அணு ஆராய்ச்சி மையம், இந்திரா காந்தி அணு ஆராய்ச்சி மையம் உள்ளிட்ட பல்வேறு நிலையங்களில் பணிபுரிந்தார், அங்கு இவர் இயற்பியல், மின்னணுவியல் மற்றும் கருவி குழுவின் இயக்குனராக பணியாற்றினார். இந்த காலகட்டத்தில், இவர் தனது முனைவர் பட்ட ஆராய்ச்சியைத் தொடர்ந்தார். 1966ஆம் ஆண்டில் மும்பை பல்கலைக்கழகத்தில் சுருக்கப்பட்ட பொருள் இயற்பியலில் முனைவர் பட்டம் பெற்றார். பின்னர், இவர் பாதுகாப்பு ஆராய்ச்சி மற்றும் வளர்ச்சி அமைப்பின் மேம்பட்ட எண் ஆராய்ச்சி மற்றும் பகுப்பாய்வு குழுவின் இயக்குனராக நியமிக்கப்பட்டார். அரசுப் பணியிலிருந்து ஓய்வு பெற்ற பிறகு, இவர் ஸ்ரீ சத்ய சாய் பல்கலைக்கழகத்தின் துணைவேந்தராகவும் கௌரவப் பேராசிரியராகவும் பணியாற்றினார்.
தண்டலை அய்யனார் கோயில்
தண்டலை அய்யனார் கோயில் தமிழ்நாட்டில் விழுப்புரம் மாவட்டம், தண்டலை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பர்த்வான் கோட்டம்
பர்த்வான் கோட்டம், மேற்கு வங்காளம் (Burdwan Division), கிழக்கு இந்தியாவின் மேற்கு வங்காளம், மாநிலம் நிர்வாக வசதிக்காக மூன்று கோட்டங்களாக பிரிக்கப்பட்டுள்ளது. அவைகள்  வர்தமான் கோட்டம், ஜல்பைகுரி கோட்டம் மற்றும் இராஜதானி கோட்டம் (Presidency Division) ஆகும்.
பர்த்வான் கோட்டம் 9 மாவட்டங்களைக் கொண்டது. அவைகள்:
மேற்கோள்கள்
* பகுப்பு:மேற்கு வங்காளப் புவியியல்
மேற்கு மிட்னாபூர் மாவட்டம்
மேற்கு மிட்னாபூர் மாவட்டம் (West Midnapore district or Paschim Medinipur district) (Pron: pɔʃʧɪm med̪iːniːpur) (Pron: ˌmɪdnəˈpʊə) (পশ্চিম মেদিনীপুর জেলা),இந்தியாவின் மேற்கு வங்காளம் மாநிலத்தின் 23 மாவட்டங்களில்  ஒன்றாகும். வர்தமான் கோட்டத்தில் அமைந்த 9 மாவட்டங்களில் இம்மாவட்டமும் ஒன்றாகும். இம்மாவட்ட நிர்வாகத் தலைமையிடம் மிட்னாபூர் நகரமாகும். மிட்னாபூர் மாவட்டத்தை நிர்வாக வசதிக்காக 1 சனவரி 2002-இல் இரண்டாக பிரிக்கும் போது மேற்கு மிட்னாபூர் மாவட்டம் உருவானது.
9,368 சதுர கிலோ மீட்டர் பரப்பளவு கொண்ட மேற்கு மிட்னாபூர் மாவட்டத்தில் கரக்பூர், மிட்னாபூர் சதர், காட்தல் மற்றும் ஜார்கிராம் என நான்கு உட்கோட்டங்களை கொண்டது. மாவோயிஸ்ட் தீவிரவாதிகளால் பாதிக்கப்படும் இந்திய மாவட்டங்களில் ஒன்றாக மேற்கு மிட்னாபூர் மாவட்டம் அறிவிக்கப்பட்டுள்ளது.
மாவட்டப் பிரிவினை
4 ஏப்ரல் 2017 அன்று இம்மாவட்டத்தின் மேற்குப் பகுதியான ஜார்கிராம் உட்கோட்டத்தைப் பிரித்து ஜார்கிராம் மாவட்டம் நிறுவப்பட்டது.
பொருளாதாரம்
வேளாண்மை பொருளாதாரத்தை மட்டுமே நம்பியுள்ள இம்மாவட்டம், மிகவும் பின் தங்கிய மாவட்டங்களில் ஒன்றாக மேற்கு மிட்னாபூர் மாவட்டம் உள்ளது என இந்திய அரசின் பஞ்சாயத்து ராஜ் அமைச்சகம அறிவித்துள்ளது. பின் தங்கிய பகுதிகளுக்க்கான நிதியுதவி வழங்கும் திட்டப்படி, இம்மாவட்டம் இந்திய அரசிடமிருந்து நிதியுதவி பெறும், பதினொன்று மேற்கு வங்காள மாவட்டங்களில் ஒன்றாக உள்ளது.
மாவட்ட நிர்வாகம்
வர்தமான் கோட்டத்தில் அமைந்த ஏழு மாவட்டங்களில் ஒன்றாக விளங்கும் மேற்கு மிட்னாபூர் மாவட்டத்தில் கரக்பூர், மிட்னாபூர் சதர் மற்றும் காட்தல் என மூன்று உட்கோட்டங்கள் கொண்டது.
கரக்பூர் உட்கோட்டத்தில், கரக்பூர் நகராட்சி மன்றம் மற்றும் டாண்டன்; I,  டாண்டன்; II, பிங்களா, கரக்பூர்; I,  சபாங், மோகன்பூர், நாராயணன்கஞ்ச், கேஷியாரி மற்றும் தேப்ரா என பத்து வட்டார வளர்ச்சி அலுவலகங்கள் இயங்குகிறது.
மிட்னாபூர் உட்கோட்டத்தில் மிட்னாபூர் நகராட்சி மற்றும் மிட்னாபூர் சதர், கார்பேட்டா;I, கார்பேட்டா;II,  கார்பேட்டா;III,  கேஷ்பூர் மற்றும் ஷால்போனி என ஆறு வட்டார வளர்ச்சி அலுவலகங்கள் இயங்குகிறது.
காட்தல் உட்கோட்டத்தில் இராம்ஜிபான்பூர் நகராட்சி, சந்திரகோனா நகராட்சி, கிர்பாய் நகராட்சி, காரார் நகராட்சி மற்றும் காட்தல் நகராட்சி என ஐந்து நகராட்சி மன்றங்களையும் சந்திரகோனா;I,, சந்திரகோனா;II தாஸ்பூர்;I,  தாஸ்பூர்;II,  காட்தல் என ஐந்து வட்டார வளர்ச்சி அலுவலகங்களையும் கொண்டுள்ளது. மிட்னாபூர் நகரம், மேற்கு மிட்னாபூர் மாவட்டத்தின் நிர்வாகத் தலைமையிடமாகும். இம்மாவட்டத்தில் இருபத்து ஒன்று காவல் நிலையங்களும், முப்பது ஊராட்சி ஒன்றியங்களும், ஐந்து நகராட்சி மன்றங்களும் இருநூற்று ஐம்பது ஊராட்சி மன்றங்களும் கொண்டுள்ளது.
நகரங்கள்
மேற்கு மிட்னாபூர் மாவட்டத்தில் மிட்னாபூர், கரக்பூர், ஜார்கிராம், காட்தல், பேல்தா, சந்திரகோனா, கார்பேட்டா, பாலிசாக், தாண்டன், மோகன்பூர், கோபிவல்லபுரம், நயாகிராம், கெஷியாரி, கேஷ்பூர், நாராயணன்கஞ்ச், சபாங் மற்றும் தாஸ்பூர் நகரங்களைக் கொண்டுள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 5,913,457 ஆக உள்ளது. அதில் ஆண்கள் 3,007,885 மற்றும்  பெண்கள் 2,905,572  ஆகவும் உள்ளனர். பாலின விகிதம் ஆயிரம் ஆண்களுக்கு பெண்கள் 966 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 631 பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 78.00% ஆகவும், ஆண்களின் படிப்பறிவு 85.26 %  ஆகவும், பெண்களின் படிப்பறிவு 70.50% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 685,012 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள்தொகை 5,056,953 ஆகவும், இசுலாமியர் மக்கள்தொகை 620,554 ஆகவும், கிறித்தவ சமயத்தினரின் மக்கள்தொகை 23,287  ஆகவும், பிற சமயத்தவர்களின் மக்கள்தொகை கணிசமாக உள்ளது.
மக்களவைத் தொகுதிகள்
இம்மாவட்டத்தில் மிட்னாபூர் மக்களவை தொகுதி, காட்தல் மக்களவை தொகுதி, ஜார்கிராம் மக்களவை தொகுதி (பழங்குடி மக்கள் (ST) ), ஆரம்பாக் மக்களவை தொகுதி, (பகுதி) என நான்கு மக்களவை தொகுதிகளை கொண்டுள்ளது.
சட்டமன்ற தொகுதிகள்
இம்மாவட்டத்தில் டாண்டன் சட்டமன்ற தொகுதி, நயாகிராம் சட்டமன்ற தொகுதி, கோபிவல்லபபுரம் சட்டமன்ற தொகுதி, ஜார்கிராம் சட்டமன்ற தொகுதி, கேசியாரி சட்டமன்ற தொகுதி, கரக்பூர் சதர் சட்டமன்ற தொகுதி, நாரயண்கர் சட்டமன்ற தொகுதி, சபங் சட்டமன்ற தொகுதி, பிங்களா சட்டமன்ற தொகுதி, கரக்பூர் சட்டமன்ற தொகுதி, தேப்ரா சட்டமன்ற தொகுதி, தாஸ்பூர் சட்டமன்ற தொகுதி, காட்தல் சட்டமன்ற தொகுதி, சந்திரகோனா சட்டமன்ற தொகுதி, கார்பேடா சட்டமன்ற தொகுதி, சல்போனி சட்டமன்ற தொகுதி, கேஷ்பூர் சட்டமன்ற தொகுதி, மிட்னாபூர் சட்டமன்ற தொகுதி மற்றும் பின்பூர் சட்டமன்ற தொகுதி என பதிநான்கு சட்டமன்ற தொகுதிகளை கொண்டுள்ளது.
போக்குவரத்து
இம்மாவட்டத்தின் வழியாக தேசிய நெடுஞ்சாலை 6 மற்றும் தேசிய நெடுஞ்சாலை 60 செல்வதால் நாட்டின் அனைத்து பகுதிகளுடன் இம்மாவட்டம் தரைவழியாக இணைகிறது.
மிட்னாபூர் தொடருந்து நிலையம் மற்றும் கரக்பூர் தொடருந்து நிலையங்கள் நாட்டின் அனைத்து பகுதிகளுடன் இருப்புப் பாதையால் இணைக்கிறது.
திருக்கண்ணங்குடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சாத் ஜன்ஜுவா
சாத் ஜன்ஜு (Saad Janjua பிறப்பு: நவம்பர் 7 1973), பாக்கித்தானைப் பிறப்பிடமாகக் கொண்ட இவர் சிங்கப்பூர் அணியின் துடுப்பாட்டக்காரர். 26 முதல்தர துடுப்பாட்டப் போட்டிகளிலும், 25 ஏ-தர துடுப்பாட்டப் போட்டியிலும், இவர் 1995/96-2004/05 பருவ ஆண்டில் முதல்தர துடுப்பாட்டப் போட்டிகளில் சிங்கப்பூர் துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வலதுகை மிதவேகப் பந்துவீச்சாளர்.
திருக்கண்ணங்குடி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சாத் ஜன்ஜுவா
வெளி இணைப்பு
பகுப்பு:சிங்கப்பூர் துடுப்பாட்டக்காரர்கள் பகுப்பு:1974 பிறப்புகள்
அரசினர் கலைக் கல்லூரி, உத்திரமேரூர்
அரசினர் கலைக்கல்லூரி, உத்திரமேரூர் இந்தியாவின் தமிழ்நாட்டில் காஞ்சிபுரம் மாவட்டம் உத்திரமேரூரில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். 2013ஆம் ஆண்டில் அப்போதைய தமிழக முதல்வர் ஜெயலலிதாவால் தொடங்கப்பட்ட ஆறு கலைக்கல்லூரிகளில் இதுவும் ஒன்றாகும். அரசினர் கலைக் கல்லூரி, கடலாடி, அரசினர் கலைக் கல்லூரி, திருவாடானை, அரசினர் கலைக் கல்லூரி, சிவகாசி, அரசினர் கலைக் கல்லூரி, கோவில்பட்டி, அரசினர் கலைக் கல்லூரி, கறம்பக்குடி ஆகியவை இதர ஐந்து கல்லூரிகளாகும்.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அரசினர் கலைக் கல்லூரிகள்
உருசிய மாநில குழந்தைகள் நூலகம்
உருசிய மாநில குழந்தைகள் நூலகம் (Russian State Children's Library) உருசிய நாட்டின் தலைநகரமான மாசுகோ நகரில் அமைந்துள்ளது. உலகின் மிகப்பெரிய குழந்தைகள் நூலகமாக இது கருதப்படுகிறது. நூலகம் ஆண்டுக்கு 45,000 பார்வையாளர்களையும் ஆண்டுதோறும் 1.2 மில்லியன் இணையவழி பார்வையாளர்களையும் பெறுகிறது. 2019 ஆம் ஆண்டு நிலவரப்படி, உருசிய மாநில குழந்தைகள் நூலகத்தில் 560,000 புத்தகங்கள் சேகரிப்பில் இருந்தன.
வரலாறு
நூலகக் கட்டிடம் 1969 ஆண்டு டிசம்பர் மாதம் நிறுவப்பட்டது. 50 ஆவது ஆண்டு நிறைவை 2019 ஆம் ஆண்டில் கொண்டாடியது. விளாடிமிர் புடின் நூலகத்தின் ஆண்டு விழாவிற்கு வாழ்த்து தெரிவித்தார். அலோ, நெய்பர் என்ற ஒரு பண்பாட்டு பரிமாற்ற திட்டத்தை நூலகம் நடத்துகிறது. இத்திட்டம் உருசியர்களை மற்ற பண்பாட்டினரோடு அறிமுகப்படுத்த முயல்கிறது. 2019 ஆம் ஆண்டில், அரேபியர்களுடனான பண்பாட்டுப் பரிமாற்றத் திட்டத்தின் ஒரு பகுதியாக, குழந்தைகள் மேம்பாட்டுக்கான எமிராட்டி கலிமத் அறக்கட்டளை ஏராளமான அரபு குழந்தைகளுக்கான புத்தகங்களை நூலகத்திற்கு நன்கொடையாக வழங்கியது. 2020 ஆம் ஆண்டில் நூலகம் அசர்பசான் பண்பாடு மற்றும் மரபுகள் பற்றிய இணையவழி நிகழ்நிலை நிகழ்ச்சியான அற்புதமான அசர்பைசான்" என்ற திட்டத்தை நடத்தியது. இதே ஆண்டின் அக்டோபர் மாதத்தில் "டிரா எகிப்து" என்றொரு போட்டியையும் நடத்தியத. இப்போட்டியில் உருசிய  குழந்தைகள் எகிப்து எப்படி இருக்க வேண்டும் என்று அவர்கள் நினைத்தார்கள் என்பதை வரைபடங்களாகச் சமர்ப்பித்தனர்.
உருசிய சனாதிபதி விளாடிமிர் புடின் மற்றும் அமெரிக்காவின் முதல் பெண்மணி லாரா புசு இருவரும் 2002 ஆம் ஆண்டில் ஒன்றாக நூலகத்திற்கு வருகை தந்தனர்.
மேற்கோள்கள்
பகுப்பு:நூலகங்கள்
குறள் வெண்பா
குறள் வெண்பா என்பது வெண்பா வகையின் இரண்டு அடி உள்வகையாகும். புகழ் பெற்ற திருக்குறள் குறள் வெண்பா வகையையே சார்ந்தது.
எடுத்துக்காட்டு
எடுத்துக் காட்டாக ஒரு திருக்குறள் கீழே கொடுக்கப் பட்டுள்ளது.
எழுத்துகள் எல்லாவற்றிற்கும் முதலெழுத்தாக அகரம் இருப்பது போல உலகிலுள்ள எல்லா உயிர்களுக்கும் முதலாளாகக் கடவுள் இருக்கிறார் எனப் பொருள்பட இதனைத்  திருவள்ளுவர் ஆக்கியுள்ளார். திருக்குறள் நூலில் முதலாவது குறள் இதுவே.
நான்கு சீர்களைக் கொண்ட அளவடியாக முதலாமடியும் மூன்று சீர்களைக் கொண்ட சிந்தடியாக இரண்டாமடியும் அமைய, மொத்தமாக ஏழு சீர்களைக் கொண்ட குறள் வெண்பாவாக இத்திருக்குறளைக் காணலாம்.
'அகர' என்ற முதற் சீரில் "அ" உம் 'ஆதி' என்ற நான்காம் சீரில் "ஆ" உம் மோனையாக வந்துள்ளது. அதேவேளை முதலடி முதற் சீரில் "அக" உம் இரண்டாமடி முதற் சீரில் "பக" உம் எதுகையாக வந்துள்ளது.
ஈரசைச் சீர்கள் ஆறும் மூவசைச் சீர் ஒன்றும் அதேவேளை ஈற்றடி ஈற்றுச் சீர் 'பிறப்பு' எனும் வாய்பாட்டிலும் இக்குறள் அமைந்திருக்கிறது. அதாவது, ஈரசைச் சீர்களும் மூவசைச் சீர்களில் காய்ச் சீரும் ஈற்றடி ஈற்றுச் சீர் ஓரசைச் சீரும் (அல்லது உகரம் ஏறிய ஓரசைச் சீரும்) வெண்பாவில் வருவது இயல்பே!
மாமுன் நிரை (இயற்சீர் வெண்டளை), காய்முன் நேர் (வெண்சீர் வெண்டளை) என்றவாறு இக்குறளில் தளைகள் வந்துள்ளது. இங்கே விளமுன் நேர் வராவிடினும் அதுவும் இயற்சீர் வெண்டளை ஆகும்.
குறள் வகை
இனக்குறள், விகற்பக்குறள் என்று குறள் இரண்டு வகைப்படும் என்று யாப்பருங்கல விருத்தி குறிப்பிட்டு அவற்றிற்கு எடுத்துக்காட்டுகளைத் தருகிறது.
இனக்குறள்
சுடச்சுடரும் பொன்போல் ஒளிவிடும் துன்பம் சுடச்சுட நோற்கிற் பவர்க்கு [மோனை]
தன்னுயிர்க் கின்னாமை தான்றிவான் என்கொலோ மன்னுயிர்க் கின்னா செயல் [எதுகை]
கடிகை நுதல்மடவாள் சொல்லும் கரும்பு படாஅ முலைமேல் துகில் [இயைபு]
கடாஅக் களிற்றின்மேல் கட்படாம் மாதர் படாஅ முலைமேல் துகில் [அளபெடை]
விகற்பக் குறள்
அமிழ்தினும் ஆற்ற இனிதேதம் மக்கள் சிறுகை அளாவிய கூழ் [விகற்பம்]
அணங்குகொல் ஆய்மயில் கொல்லோ எனங்குழை மாதர்கொல் மாலும்என் நெஞ்சு [விகற்பம்]
அறிஞர் இயம்பிய உள்ளத்தும் வைகுமே நன்னுதல் நோக்கோர் வளம் [செந்தொடை]
அலகிடுதல்
என்பது குறள். இதனை இவ்வாறு முறையாக அலகிடும்போது குறள் வெண்பாவின் இலக்கண அமைதி விளங்கும்.
தளைநிலை
இதுவோர் இரு விகற்பக் குறள் வெண்பா ஆகும். இக்குறளுக்கு  "எந்த அறத்தை அழித்தவர்க்கும் தப்பிப் பிழைக்க வழி உண்டாகும்; ஒருவர் செய்த உதவியை மறந்து அழித்தவனுக்கு உய்வு இல்லை." என மு. வரதராசன் விளக்கம் தருகின்றார்.
வெளி இணைப்புகள்
பகுப்பு:வெண்பா பகுப்பு:திருக்குறள்
கு. அன்பழகன்
'''கு. அன்பழகன்' (G. Anbazhagan'' ) ஓர் தமிழக அரசியல்வாதி ஆவார். இவர் 2001 ஆம் ஆண்டு நடைப்பெற்ற தேர்தலில் திண்டுக்கல் மாவட்டம்,நிலக்கோட்டை சட்டமன்ற தொகுதியில் இருந்து அதிமுக கட்சி சார்பில் போட்டியிட்டு வெற்றி பெற்றார் .
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:திண்டுக்கல் மாவட்ட நபர்கள் பகுப்பு:திண்டுக்கல் அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
எஸ். எஸ். மணி நாடார்
எஸ்.எஸ்.மணி நாடார் (06 சூலை 1938-09 நவம்பர் 2002) இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் தூத்துக்குடி மாவட்டம் கடம்போடு வளைவினைச் சார்ந்தவர். இவர் 1996 மற்றும் 2001ஆம் ஆண்டு நடைபெற்ற தமிழ்நாடு சட்டப் பேரவைத் தேர்தல்களில் சாத்தான்குளம் சட்டமன்றத் தொகுதியிலிருந்து தமிழ் மாநில காங்கிரசு (மூப்பனார்) கட்சி சார்பாக தமிழ்நாடு சட்டமன்றத்திற்கு தேர்ந்தெடுக்கப்பட்டார்.
நாடார் இந்திய குடியரசுக் கட்சியின் உறுப்பினராக இருந்தவர். தமிழ் மாநில காங்கிரஸ்சு கட்சியின் சார்பில் தேர்ந்தெடுக்கப்பட்ட ஐந்து சட்டமன்ற உறுப்பினர்களில் இவரும் ஒருவர். ஆனால் ஆகத்து 2002-ல் இந்திய தேசிய காங்கிரசுடன் கட்சி முன்மொழியப்பட்ட இணைப்புக்கு எதிர்ப்பு தெரிவித்தார்.
இவர் நவம்பர் 9, 2002-ல், 66 வயதில் ஒரு மனைவி மற்றும் மகனை விட்டு சென்னையில் இறந்தார்.
மேற்கோள்கள்
பகுப்பு:2002 இறப்புகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:1938 பிறப்புகள் பகுப்பு:தூத்துக்குடி மாவட்ட நபர்கள்
இமயமலை மரங்கொத்தி
இமயமலை மரங்கொத்தி (Himalayan woodpecker)(டெண்டிரோகோபசு இமாலையென்சிசு) என்பது பிசிடே பறவை பறவைக் குடும்பத்தின் சிற்றினமாகும். இது இந்தியத் துணைக் கண்டத்தின் வடக்குப் பகுதிகளில், முதன்மையாக இமயமலையிலும் அருகிலுள்ள பகுதிகளிலும், ஆப்கானித்தான், இந்தியா, நேபாளம், பூட்டான் மற்றும் பாக்கித்தான் முழுவதிலும் காணப்படுகிறது. இதன் இயற்கை வாழிடங்கள் புவிமுனையரு காடுகள் மற்றும் மிதவெப்பமண்டலக் காடுகள் ஆகும். பன்னாட்டு இயற்கைப் பாதுகாப்பு சங்கம் இதன் பாதுகாப்பு நிலையை "தீவாய்ப்புக் கவலை குறைந்த இனம்" என்று மதிப்பிட்டுள்ளது. இடது|thumb| இந்தியாவின் இமாச்சலப் பிரதேசத்தின் மணாலி மாவட்டத்தில் குல்லு - பண்டக்தாட்சில் (8,500 அடி) ஆண்
விளக்கம்
ஒரு நடுத்தர அளவிலான, பலவண்ண மரங்கொத்தி சுமார் 24 cm நீளமுடையது. தோள்பட்டை முதல் முதுகு பகுதியில் அடிவரை பரந்த வெள்ளை திட்டுகளுடன் மேலே பளபளப்பான கருப்பாகவும், சிறகுகள் மற்றும் வெள்ளை வால் விளிம்புகளில் இறகுகள் வெண்மையாகவும் காணப்படும். கழுத்து மற்றும் கன்னங்களில் கருப்பு நிற “Y" வடிவ அடையாளம் காணப்படும். முகடுப் பகுதி ஆண்களில் சிவப்பாகவும் பெண் பறவைகளில் கருப்பாகவும் காணப்படும். கண்களின் அடியில் காணப்படும் கருப்பு புள்ளி ஒரு தனித்த அடையாளமாகக் காணப்படுகிறது. மற்றும் பிற உயிரினங்களிலிருந்து வேறுபடுகின்றன. வென்ட் மற்றும் கீழ்-வால் மறைப்புகள் சிவப்பு அல்லது இளஞ்சிவப்பு. ஐரிஸ் கஷ்கொட்டை, கொக்கு கருப்பு மற்றும் கால்கள் சாம்பல். சிறுமியர் மந்தமானவர், மேலே சாம்பல்-கருப்பு, மற்றும் வென்ட் மற்றும் வால் கீழ்ப் பகுதிகளுடன் குறைந்த தெளிவான மற்றும் கிரீடம் சாம்பல் நிறத்தில் சில சிவப்பு நிறத்துடன் (இரு பாலினத்திலும்).
சூழலியல்
இவை கடல் மட்டத்திலிருந்து 1500 முதல் 3200 மீ வரை உயரத்தில் காணப்படுகிறது. இதன் வாழிடமானது இலையுதிர் அல்லது ஊசியிலையுள்ள மரங்களுடனும், பெரும்பாலும் ரோடோடென்ட்ரான்களுடனும் ஈரமான அல்லது வறண்ட நிலக் காடாகும். இவை தனித்தனியாக, பெரிய மரத்தடிகள் மற்றும் பெரிய கிளைகளில் உணவைத் தேடுகின்றன. ஆனால் சில நேரங்களில் தரையிலும் உணவுத் தேடும். இதன் உணவு பூச்சிகள், பழங்கள், விதைகள் மற்றும் மரச்சாறு ஆகும். விதைகளைப் பிரித்தெடுக்கப் பாறைகளில் ஃபிர் கூம்புகளைத் தட்டி எடுக்கும்.
நிலை
இமயமலை மரங்கொத்தி பரவலாகக் காணப்படும் மரங்கொத்தி வகையாகும். குறிப்பிட்ட அச்சுறுத்தல்கள் எதுவும் இதுவரை அங்கீகரிக்கப்படவில்லை. இதனுடைய இனத்தொகை நிலையானது என்று கருதப்படுகிறது. பன்னாட்டு இயற்கைப் பாதுகாப்பு சங்கம் இதன் பாதுகாப்பு நிலையை " தீவாய்ப்புக் கவலை குறைந்த இனம்" என்று மதிப்பிட்டுள்ளது.
1562 இல் இந்தியா
1562 இந்தியாவில் நடந்த நிகழ்வுகள்.
மேலும் காண்க
பகுப்பு:1562
இலைக்கடம்பூர் பெரியாண்டவர் கோயில்
இலைக்கடம்பூர் பெரியாண்டவர் கோயில் தமிழ்நாட்டில் அரியலூர் மாவட்டம், இலைக்கடம்பூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நீடாமங்கலம் கோகமுகேஷ்வரர் கோயில்
நீடாமங்கலம் கோகமுகேஷ்வரர் கோயில் தமிழ்நாட்டில் திருவாரூர் மாவட்டம், நீடாமங்கலம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கோகமுகேஷ்வரர், பாலாம்பிகை சன்னதிகளும், விநாயகர் முருகன் கிருஷ்ணர் ரெங்கநாதர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
2011 துடுப்பாட்ட உலகக்கோப்பை
2011 துடுப்பாட்ட உலகக்கோப்பை இந்தியா, இலங்கை, வங்காளதேசம் ஆகிய நாடுகளில் நடைபெற்றது. உலகக்கிண்ணத்துக்கான ஆரம்ப நிகழ்வு டாக்கா நகரில் வங்கபந்து தேசிய அரங்கத்தில் 2011 பெப்ரவரி 17 ஆம் நாள் இடம்பெற்றது. முதலாவது போட்டி 2011 பெப்ரவரி 19 இல் டாக்கா நகரில் சேர்-இ-பங்களா துடுப்பாட்ட அரங்கத்தில் வங்காளதேச அணி இந்திய அணியை எதிர்த்து விளையாடியது. இறுதிப் போட்டி மும்பையில் வான்கேடே அரங்கத்தில் 2011 ஏப்ரல் 2 இல் நடைபெற்றது. இந்திய அணியும் இலங்கை அணியும் இறுதி ஆட்டத்துக்குத் தெரிவாகின. இந்திய அணி இலங்கையை 6 இலக்குகள் வித்தியாசத்தில் வென்று உலகக்கிண்ணத்தைக் கைப்பற்றியது.
உலகக்கிண்ணப் போட்டிகள் அனைத்தும் ஒருநாள் பன்னாட்டுத் துடுப்பாட்டத் தகுதியில் ஒவ்வொன்றும் 50 பந்துப் பரிமாற்றங்களுடன் நடைபெற்றன. இப்போட்டியில் 10 தேர்வுத் துடுப்பாட்ட அணிகளும், தேர்வுத் தகுதி பெறாத 4 அணிகளுமாக மொத்தம் 14 நாடுகளைச் சார்ந்த அணிகள் பங்குபற்றிய 49 போட்டிகள் நடைபெற்றன. 2007 துடுப்பாட்ட உலகக்கோப்பையின் போது பங்கு பற்றியதை விட இரண்டு அணிகள் இம்முறை குறைவாக பங்குபற்றின. மொத்தப் போட்டிகள் 2007 துடுப்பாட்ட உலகக்கோப்பை போட்டிகளைவிட இரண்டு குறைவானதாகும்.
இந்த உலகக்கிண்ணப் போட்டிகளை பாக்கித்தானும் உடனாக ஏற்று நடத்துவதாக இருந்தது. 2009ஆம் ஆண்டு லாகூரில் இலங்கைத் துடுப்பாட்ட அணியினர் சுடப்பட்ட நிகழ்வை அடுத்து பன்னாட்டுத் துடுப்பாட்ட அவை பாக்கித்தானின் நடத்தும் உரிமைகளை இரத்து செய்தது. லாகூரில் திட்டமிடப்பட்ட அமைப்புக்குழுவின் தலைமையகமும் மும்பைக்கு மாற்றப்பட்டது. பாக்கித்தான் 14 ஆட்டங்களை, ஓர் அரையிறுதி உட்பட, நடத்துவதாக இருந்தது. அவற்றில் எட்டு இந்தியாவிற்கும் நான்கு இலங்கைக்கும் இரண்டு வங்காள தேசத்திற்கும் பிரித்துத் தரப்பட்டன..
போட்டித்தொடர் வகை
இந்தப் போட்டியில் 14 அணிகள் ஒவ்வொரு குழுவிலும் ஏழு அணிகள் வீதமாக இரண்டு குழுக்களாகப் பிரிக்கப்பட்டு போட்டிகள் இடம்பெற உள்ளன. ஒவ்வொரு குழுவிலும் முதல் நான்கு அணிகள் அடுத்த சுற்றுக்குத் தகுதி பெறும். அதன் பின்னர் காலிறுதி, அரையிறுதி மற்றும் இறுதி ஆட்டங்கள் நடைபெறும்.
தகுதி
பன்னாட்டுத் துடுப்பாட்ட அவையின் கொள்கைக்கேற்ப முழு அங்கத்துவ நாடுகள் பத்தும், தென்னாபிரிக்காவில் நடைபெற்ற தகுதிகாண் போட்டிகளில் முதல் நான்கு இடங்களைப் பெற்ற அயர்லாந்து, கனடா, நெதர்லாந்து மற்று கென்யாவும் இவ்வுலகக்கிண்ணப் போட்டிகளில் பங்கேற்கத் தகுதி பெற்றன.
போட்டி நடத்தும் நாடுகள் தெரிவு
பன்னாட்டுத் துடுப்பாட்ட அவையின் கொள்கைக்கேற்ப இந்தியா, பாகிஸ்தான், இலங்கை, வங்காளதேசம் ஆகிய நாடுகளுக்கு உலகக்கிண்ணப் போட்டிகளை நடத்துவதற்கான வாய்ப்பு வழங்கப்பட்டது. இந்தியத் துணைக்கண்டத்தில் உலகக்கிண்ணப் போட்டிகள் நடத்தப்படுவது இது மூன்றாவது தடவையாகும். பாதுகாப்புக் காரணங்களுக்காக பாகிஸ்தானில் நடைபெறவிருந்த போட்டிகள், போட்டிகளை நடத்தும் மற்றைய நாடுகளுக்கு மாற்றப்பட்டன.
இடங்கள்
மொத்தம் பதின்மூன்று இடங்கள் உலகக்கிண்ணப் போட்டிகளை நடத்துவதற்கு தெரிவு செய்யப்பட்டுள்ளன.
நடுவர்கள்
ப. து. அ. வின் நடுவர்களைத் தெரிவு செய்யும் குழு 18 நடுவர்களைப் போட்டிகளில் பணியாற்றத் தெரிவு செய்துள்ளது. இவர்களை விட மேலதிக நடுவராக இனாமுல் ஹக் நியமிக்கப்பட்டுள்ளார்.
பரிசுத்தொகை
2011 உலகக்கிண்ணப் போட்டியில் வெற்றி பெறும் அணி 3 மில்லியன் அமெரிக்க டொலர்களைப் பரிசாகப் பெறும். இப்போட்டித் தொடருக்கான மொத்தப் பரிசுத்தொகையாக 10 மில்லியன் அமெரிக்க டொலர்களை ப. து. அ ஒதுக்கியுள்ளது.
நற்பேறு சின்னம்
thumb|2011 துடுப்பாட்ட உலகக்கிண்ணத்திற்கான இசுடம்பி எனப்படும் நற்பேறு சின்னம் 2011 துடுப்பாட்ட உலகக்கிண்ணத்திற்கான அலுவல்முறை நற்பேறுச் சின்னமாக இசுடம்பி தேர்ந்தெடுக்கப்பட்டுள்ளது. 2 ஏப்ரல், 2010 அன்று இலங்கை, கொழும்பில் ஓர் விழாவில் இச்சின்னம் அறிமுகப்படுத்தப்பட்டது. இளமையுடனும் உற்சாகத்துடனும் மன உறுதியுடனும் இருக்கும் ஓர் பத்து அகவையுள்ள ஆண் களிறாக உருவகப்படுத்தப்பட்டுள்ளான். இதற்கு பெயர் சூட்ட உலகளவில் துடுப்பாட்ட ஆர்வலர்களிடையே ஓர் போட்டி நடத்தப்பட்டது. இதன் முடிவில் ஆகத்து 2, 2010 அன்று இசுடம்பி என்ற பெயர் அலுவல்முறையாகத் தேர்ந்தெடுக்கப்பட்டது.
அலுவல்முறை பாடல்
2011 உலகக்கிண்ணத்திற்கான அலுவல்முறை பாடலாக மூவர்குழு சங்கர்-இசான்-லோய் இசையமைத்த தே கும்மா கே என்ற பாடல் தேர்வாகியுள்ளது. சங்கர் மகாதேவனும் திவ்யா குமாரும் மூன்று மொழிகளில், (இந்தி, வங்காளம் மற்றும் சிங்களம்) பாடியுள்ள இந்தப் பாடலை ஓக்விலியும் மாதரும் நிறுவனம் சந்தைப்படுத்துகிறது. 17,பிப்ரவரி,2011 அன்று வங்காளதேசத்தில் நடக்கவிருக்கும் போட்டித் துவக்கவிழாவில் இந்தப் பாடல் அரங்கேற்றப்படும்.
ஊடகங்கள்
துடுப்பாட்ட உலகக்கிண்ணத்துக்கான ஊடகங்களின் கவனம் ஒவ்வொரு முறையும் அதிகரித்து வந்துள்ளது. 2011 உலகக்கிண்ண அலைபரப்பு உரிமையை பன்னாட்டுத் துடுப்பாட்ட அவை சுமார் 2 பில்லியன் அமெரிக்க டொலர்களுக்கு ESPN Starsports நிறுவனத்திற்கு வழங்கியுள்ளது. 2011 உலகக்கிண்ணம் 220க்கு அதிமான நாடுகளில் அலைபரப்பப்படும் என மதிப்பிடப்பட்டுள்ளது.
அணிகள்
ஒவ்வொரு நாடும் தங்கள் இறுதி அணிகளைத் தேர்ந்தெடுக்கும் முன்னர் 30 பேர் கொண்ட முன்னணியைத் தேர்ந்தெடுத்து அதிலிருந்து 15 பேரை வடிகட்டின. அனைத்து 14 அணிகளும் தங்கள் முன்னணி பட்டியலை 19 திசம்பர் 2010க்குள்ளும் இறுதி அணி ஆட்டக்காரர்களின் பெயர்களை 19 சனவரி 2011க்கு முன்பாகவும் அறிவிக்க வேண்டும்.
இலங்கை திசம்பர் 13 அன்றே தங்கள் முன்னணியை அறிவித்து முதல் நாடாக விளங்கியது.
அயர்லாந்து தங்கள் முன்னணியில் 22 பேரே கொண்டிருந்தது.
போட்டிகள்
நேரங்கள் அனைத்தும் இந்திய சீர் நேரம் (UTC+05:30), இலங்கை சீர் நேரம் (UTC+05:30), வங்காளதேச சீர் நேரம் (UTC+06:00) ஆகியவற்றில் தரப்பட்டுள்ளது.
மேற்கோள்கள்
* பகுப்பு:இந்தியாவில் துடுப்பாட்டம்
கரைவெட்டி பறவைகள் காப்பகம்
கரைவெட்டி என்பது தமிழ்நாட்டின் அரியலூர் மாவட்டத்தில் உள்ள ஒரு சிறிய ஊர். இவ்வூரில் இச்சரணாலயம் அமைந்துள்ளதால் இவ்வூரின் பெயரிலேயே கரைவெட்டி பறவைகள் காப்பகம் என அழைக்கப்படுகிறது. அரியலூரிலிருந்து 15 கி.மீ தொலைவில் இச்சரணாலயம் அமைந்துள்ளது.
இவ்வூரில் உள்ள பறவைகள் சரணாலயம் தமிழ்நாட்டிலேயே மிகப்பெரிய பறவைகள் சரணாலயமாகும். இங்கு ஆண்டுதோறும் உலகின் பல பகுதிகளில் இருந்தும் பறவைகள் வருகின்றன. இச்சரணாலய‌த்திற்கு மத்திய ஆசியா, திபெத், லடாக், வடக்கு ரஷ்யா, சைபீரியா போன்ற நாடுகளில் இருந்து பறவைகள் வந்து செல்கின்றன. ஒவ்வோர் ஆண்டும் அக்டோபர் மாதம் முதல் மே மாதம் வரையில் தங்கி செல்கின்றன. ,
பகல் நேரங்களில் அருகில் உள்ள அறுவடை செய்யப்பட்ட வயல்களில் சிதறிக் கிடக்கும் நெல்மணிகளைத் தின்பதற்காகவும் நிழல் வெளிக்காகவும் செல்கின்றன. மாலை வேளையில் எங்கிருந்தாலும் வழிதவறாது சரணாலயத்திற்கு வந்துவிடுகின்றன. அதனால் பகல் வேளைகளில் வெறிச்சோடியது போன்று காணப்படும் இச்சரணாலயம், மாலை வேளையில் கண்களுக்கு இதமாக காட்சியளிக்கிறது.
நிலப்பறவைகள்
உரிய காலத்தில் 50-க்கும் மேற்பட்ட வகையான நீர்ப்பறவைகளும் 37 வகையான நிலப்பறவைகளும் வந்து செல்கின்றன. இங்கு வரும் பறவையினங்களில் கூழைக்கிடா, வெள்ளை அரிவாள் மூக்கான், மிளிரும் அரிவாள் மூக்கான், சாம்பல் நிற கொக்கு, மைல் கால் கோழி, ஆலா, கரண்டி மூக்கான், நத்தை கொத்தி நாரை, பாம்பு நாரை, கொசு உல்லான், சிறிய கொக்கு, முக்குளிப்பான், வண்ண நாரை, மடையான், உண்ணி கொக்கு, நாமக்கோழி, சிறைவி, நீர்காகம் உள்ளிட்டவை நீர்வாழ் பறவைகளாகும்.
இங்கு வரும் பறவைகளின் குணாதிசயங்கள்
இங்கு வந்து செல்லும் ஒவ்வொரு வகையான பறவைக்கும் ஒவ்வொரு குணாதிசயங்கள் உண்டு. திபெத் மற்றும் லடாக் பகுதியில் இருந்துவரும் வரித்தலை வாத்து அதிக உயரத்தில் பறக்கும் நீர்ப்பறவையாகும். பாம்பு நாரை எனும் பறவை தண்ணீரில் மூழ்கினால் இரையோடுதான் மேலே வரும். இப்படி ஒவ்வொரு பறவைக்கும் ஒவ்வொரு சிறப்பம்சம் உண்டு.
கடந்த சில ஆண்டுகளுக்கு முன்பு வரையில் இங்கு வரும் சிறைவி எனும் பறவையினங்கள் அருகில் உள்ள வயல்வெளிகளுக்குச் சென்று நெல் போன்ற விவசாய பயிர்களை சேதப்படுத்தி விடுவதாக விவசாயிகள் ஆதங்கப்பட்டனர். ஆனால் இன்று விவசாயிகளுக்கு இப்பறவையினங்கள் பலன் தரும் நண்பர்களாக மாறியுள்ளன.
இந்த சரணாலயத்தில் இருக்கும் பறவைகளின் எச்சங்கள் தண்ணீரில் கலந்து, அந்த தண்ணீரை விவசாயத்திற்குப் பயன்படுத்துவதால் விளைச்சலில் நல்ல பலன் ஏற்பட்டிருப்பதாக விவசாயிகள் கூறுகின்றனர்.
ஆதாரங்கள்
பகுப்பு:தமிழ்நாட்டின் பறவை புகலிடங்கள் பகுப்பு:தமிழ்நாட்டுச் சுற்றுலா மையங்கள் அரியலூர் மாவட்டம்
ராஜசேகர் (தெலுங்கு நடிகர்)
ராஜசேகர் இந்தியத் திரைப்படத்துறையைச் சேர்ந்த நடிகராவார். இவர் தெலுங்குத் திரைப்படத்துறையில் நன்கு அறியப்படுபவராக இருக்கிறார். சில தமிழ்த் திரைப்படங்களிலும் நடித்துள்ளார். எண்ணற்ற மாறுபட்ட கதாப்பாத்திரங்களில் நடிக்கும் நடிகராக உள்ளார். மனோகரன் இயக்கத்தில் வெளிவந்த நண்டு திரைப்படத்தில் நடித்துள்ளார்.
வெளி இணைப்புகள்
பகுப்பு:1962 பிறப்புகள் பகுப்பு:வாழும் நபர்கள் பகுப்பு:தெலுங்குத் திரைப்பட நடிகர்கள் பகுப்பு:தமிழ் நடிகர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தமிழ்நாட்டுத் திரைப்பட நடிகர்கள்
இனாம்காட்டுபட்டி ஊராட்சி
இனாம்காட்டுபட்டி ஊராட்சி (Inamkattupatti Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள மத்தூர் வட்டாரத்தில் அமைந்துள்ளது. இந்த ஊராட்சி, ஊத்தங்கரை சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 884 ஆகும். இவர்களில் பெண்கள் 430 பேரும் ஆண்கள் 454 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மத்தூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
கிங் காங் (நடிகர்)
கிங் காங் ( பிறப்பு சங்கர் ) என்பவர் ஒரு இந்தியத் திரைப்பட நகைச்சுவை நடிகர் ஆவார். இவர் பெரும்பாலும் தமிழ்ப் படங்களில் நடித்துள்ளார். கிங் காங்கின் நடனம் இடம்பெற்ற அதிசயப் பிறவி (1990) படத்தின் துண்டுக் காட்சி லிட்டில் சூப்பர் ஸ்டார் என்ற பெயரில் இணையத்தில் வைரல் ஆனது.
தொழில்
கிங் காங் தமிழ் படங்களில் முதன்மையாக நகைச்சுவை துணை வேடங்களில் நடித்துள்ளார். தொலைக்காட்சி தொடர்களிலும் தோன்றிய இவர் நடனக் கலைஞராக மேடை நிகழ்ச்சிகளை வழங்கியுள்ளார். ரஜினிகாந்திற்கு முன்னால் கிங் காங் நடனமாடிய அதிசயப் பிறவி (1990) திரைப்படத்தின் துண்டுக் காட்சி 2000 களின் பிற்பகுதியில் " லிட்டில் சூப்பர்ஸ்டார் " என்ற பெயரில் பிரபலமான இணைய வைரல் கானொளியாக மாறியது.
2007 ஆம் ஆண்டில், இவர் வறுமையில் வாடுவதாக செய்திகள் வந்தன. இதன் பிறகு இவர் மீண்டும் பட வாய்ப்புகள் பெற்று படங்களில் தோன்றத் தொடங்கினார். குறிப்பாக போக்கிரியில் ஒரு நடனக் காட்சியில் தோன்றினார். பின்னர் வடிவேலுவுடன் நகைச்சுவைக் காட்சிகளில் கருப்பசாமி குத்தகைதாரர் (2007) மற்றும் கந்தசாமி (2009) ஆகியவற்றில் தோன்றினார். நடிகை சகீலாவுக்கு ஜோடியாக ஒன்னற குள்ளன் என்ற பெயரிலான குறைந்த செலவில் தமிழ் மற்றும் மலையாளம் என இருமொழிகளில் எடுக்கபட்ட திரைப்படத்தில் இவர் பணியாற்றத் தொடங்கினார். ஆனால் படம் வெளியிடப்படாமல் உள்ளது.
குறிப்புகள்
பகுப்பு:1971 பிறப்புகள் பகுப்பு:தமிழ் நகைச்சுவை நடிகர்கள் பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள்
புதர்க்காடை
புதர்க்காடை (jungle bush quail))((பெர்சிகுடா ஆசியாடிகா) என்பது ஃபாசியானிடே குடும்பத்தைச் சேர்ந்த காடை இனப் பறவை ஆகும். இது இந்தியத் துணைக்கண்டத்தை தாயகமாக கொண்டது. இது இந்தியாவிலும் இலங்கையிலும் காணப்படுகிறது. இது நேபாளத்திலும் காணப்படுகிறது. ஆனால் 19 ஆம் நூற்றாண்டிலிருந்து அங்கு காணப்படவில்லை, மேலும் ரீயூனியன் தீவில் அறிமுகப்படுத்தப்பட்ட பறவைகள் உள்ளன.